stanford-oval/wikipedia huggingface dataset:
Blaafarveværket
Aiheesta muualla

Kuvia tai muita tiedostoja aiheesta Blaafarveværket Wikimedia Commonsissa
Museon verkkosivu (norjaksi)
Bombalai

Bombalai on Malesian ainoa tulivuori. Se sijaitsee Sabahissa (4°23′41.0″N, 117°52′35.0″E). Sen korkeus on 531 metriä. Vuori on todennäköisesti purkautunut viimeksi holoseenikaudella noin 27 000 vuotta sitten.
Boris Grišin

| Mitalit> Maa:   Neuvostoliitto.Miesten vesipallo. Olympialaiset  | Mitalit> Maa:   Neuvostoliitto.Miesten vesipallo. Olympialaiset  | Mitalit> Maa:   Neuvostoliitto.Miesten vesipallo. Olympialaiset  | Maa:   Neuvostoliitto> Miesten vesipallo. |
| --- | --- | --- | --- |
|  Hopeaa | México 1968 | joukkuekilpailu |  |
|  Pronssia | Tokio 1964 | joukkuekilpailu |  |
Boris Dmitrijevitš Grišin (ven. Борис Дмитриевич Гришин; s. 4. tammikuuta 1938 Moskova) on Neuvostoliittoa edustanut entinen vesipalloilija. Hän sai joukkueineen pronssia vuoden 1964 kesäolympialaisissa Tokiossa ja sitten hopeaa vuoden 1968 kesäolympialaisissa Méxicossa. Grišin meni naimisiin Valentina Rastvorovan kanssa, ja Jevgeni Grišin on hänen poikansa.
Brilon

| Brilon |
| --- | --- |

 vaakuna
 Brilon
 Koordinaatit: 51°24′N, 8°34′E 
Valtio:  Saksa
Osavaltio:  Nordrhein-Westfalen
Piirikunta:  Hochsauerlandkreis
Pinta-ala:  
 – Kokonaispinta-ala:  229,2 km²
Korkeus:  450 m
Väkiluku (2020):  25 336
 – Väestötiheys:  111 as./km²
Postinumero:  59929
Suuntanumero(t):  02961, 02963, 02964, 02991
 
 www.brilon.de 
Infobox OKVirheellinen NIMI-arvo: 
Brilonin sijainti Hochsauerlandin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Brilon on kaupunki Hochsauerlandin piirikunnassa Nordrhein-Westfalenin osavaltiossa läntisessä Saksassa. Brilon kuuluu Sauerlandin alueeseen ja se on historiallinen hansakaupunki. Brilonin keskiaikainen vanhakaupunki muodostaa arkkitehtonisesti edustavan kokonaisuuden.
Maantiede

Brilon sijaitsee osavaltionsa itäosassa runsaat 40 kilometriä Paderbornista etelälounaaseen, noin 80 kilometriä Dortmundista itäkaakkoon ja noin 65 kilometriä Kasselista länteen. Brilon ympäristöineen on Nordrhein-Westfalenin oloissa melko harvaan asuttu. Alue kuuluu osavaltionsa kaakkoisosan kattavaan Arnsbergin hallintopiiriin. Brilon rajoittuu kaakossa Hessenin osavaltioon. Se on suhteellisen metsäistä ylänkömaata, jossa maasto kohoaa paikka paikoin yli puolen kilometrin korkeuteen merenpinnasta. Brilonin kunnallisen metsäalueen (Briloner Stadtwald) pinta-ala on 7 750 hehtaaria.
Brilon koostuu seitsemästätoista osa-alueesta, joista neljätoista oli aiemmin itsenäisiä maalaiskuntia. Ne liitettiin Brilonin kaupunkiin 1970-luvun puolessa välissä. Brilonin osa-alueet ovat Brilon, Brilon-Wald ja Gudenhagen-Petersborn sekä aiemmin itsenäiset Alme, Altenbüren, Bontkirchen, Esshoff, Hoppecke, Madfeld, Messinghausen, Nehden, Radlinghausen, Rixen, Rösenbeck, Scharfenberg, Thülen ja Wülfte.
Historia

Ensimmäinen asiakirjamaininta Brilonista on keisari Otto II:n dokumentissa, joka on päivätty 4. kesäkuuta 973. Arkkipiispa Engelbert perusti Brilonin kaupungin 1220 ja myöhemmin 1200-luvulla rakennettiin kirkko ja raatihuone. Brilon kukoisti muuriensa suojassa 1200- ja 1300-luvuilla. Kolmikymmenvuotisen sodan aikana 1632 Hessen otti kaupungin haltuunsa ja 1650-luvulla perustettiin oppilaitos Gymnasium Petrinum Brilon. Laajat tulipalot tuhosivat Brilonia neljään otteeseen 1700-luvulla. Vuonna 1818 kaupunki liitettiin Preussiin ja se toimi Brilonin piirikunnan hallintopaikkana aina vuoteen 1974, jolloin piirikunta lakkautettiin. 1800-luvulla vanhat kaupunginmuurit purettiin ja kaupungin alue laajeni huomattavasti. Maailmansotien välisenä aikana Brilon teollistui voimakkaasti ja talous kukoisti. Toisen maailmansodan pommituksissa kuoli satoja brilonilaisia ja sodan päätyttyä kaupunki kuului Britannian miehitysvyöhykkeeseen. Heti sodan jälkeen Briloniin muutti noin 1 600 pakolaista. Nykyinen Brilon syntyi 1975 suurten kuntaliitosten myötä.
Brilonin raatihuone, Rathaus Brilon, on Saksan vanhimpia. Sitä alettiin rakentaa todennäköisesti 1217. Nykyisen barokkiasunsa se sai 1700-luvun puolessa välissä. Brilonin maamerkki on Propsteikirche St. Petrus und Andreas -kirkon länsitorni.
Brilonin kaupungin omistamalle metsäalueelle on valittu vuodesta 2004 oma metsäkeiju, Waldfee.
Talous ja liikenne

Brilonissa toimivia yrityksiä ovat muun muassa ABB, Hoppecke Batterien ja Egger Group.
Brilonin rautatieasemat ovat vuonna 1898 avattu Bahnhof Brilon Stadt ja Bahnhof Brilon Wald. Myös Messinghausenissa on rautatieasema. Keskeiset maantieyhteydet ovat Bundesstraße 7 ja Bundesstraße 480. Lähimmät moottoritiet ovat Bundesautobahn 33 ja Bundesautobahn 44.
Aiheesta muualla

Brilon, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Brilon
Historiallinen raatihuone ja kirkontorni
Käännös suomeksi
Munsaari

Munsaari
Munsaaren saarta toiselta puolelta merta
| --- | --- |
Sijainti:  Kotka Kymenlaakso Suomi
Merialue:  Suomenlahti
muokkaa - muokkaa wikitekstiä - muokkaa Wikidataa
Munsaari on saari Kotkassa Ruonalan kaupunginosassa. Se sijaitsee Mussalon ja Hovinsaaren välissä. Munsaareen on tieyhteys, joka alkaa Ruonalan kirkon kohdalta ja päättyy tien päässä olevaan kääntöpaikkaan, jonka yhteydessä on bussipysäkki. Tien pituus on yksi kilometri ja se on Munsaaren ainoa asfaltoitu tie. Päätien lisäksi Munsaaressa on kapeita hiekkakujia, joiden varrella on vanhoja puutaloja.
Bourvil

| Bourvil |
| --- | --- |

Henkilötiedot
Koko nimi:  André Robert Raimbourg
Syntynyt: 27. heinäkuuta 1917
Kuollut: 23. syyskuuta 1970 (53 vuotta)
Ammatti:  näyttelijä
Aiheesta muualla
IMDb 
Elonet
Bourvilin hauta Yvelinesissä.
Bourvil eli André Robert Raimbourg (27. heinäkuuta 1917 – 23. syyskuuta 1970) oli ranskalainen näyttelijä ja laulaja. Hän tuli tunnetuksi muun muassa Gérard Ouryn ohjaamasta elokuvasta Suuri huviretki (1966), jossa hän esiintyi yhdessä Louis de Funèsin kanssa. Muita hänen elokuviaan on muun muassa Jean-Pierre Melvillen ohjaama Punainen ympyrä
Bourvil kuoli multippelimyeloomaan (Kahlerin oireyhtymä) 53-vuotiaana.
Filmografia

Croisières sidérales – avustaja (kreditoimaton), 1942
La ferme du pendu – Le bourrelier, 1945
Pas si bête – Lèon Ménard, 1946
Blanc comme neige – Louis Ménard, 1948
Le coeur sur la main – Leon Ménard - le bedeau d'un village normand qui devient vedette de cabaret, 1948
Par la fenêtre – Pilou, 1948
Le roi Pandore – Léon Ménard, 1950
Le rosier de Madame Husson – Isidore Pastouret, 1950
Miquette et sa mère – Urbain de la Tour-Mirande, 1950
Läpi seinien – Léon Dutilleul, 1951
Seul dans Paris – Henri Milliard, 1951
...ei kiltti tyttö – Hyppolite Lemoine, 1952
Muskettisoturien seikkailut – Planchet, 1953
Cadet Rousselle – Jérôme Baguindet, 1954
Kevytmielinen Versailles – Un guide du musée de Versailles, 1954
Le fil à la patte – Bouzin, 1954
Poisson d'avril – Émile Dupuy, 1954
Les hussards – Flicot - le trompette, 1955
Le chanteur de Mexico – Bilou, 1956
Mustaa lihaa Pariisissa – Marcel Martin, 1956
Kurjat – Thenardier, 1958
Naisen kasvot – Pierre Tardivet, 1958
Sérénade au Texas – Me Jérôme Quilleboeuf, 1958
Un drôle de dimanche – Jean Brévent, 1958
Purppuranpunainen kostaja – Passepoil, 1959
Viattomat synnintekijät – Charles Michaud, 1959
Vihreä tamma – Honoré Haudouin, 1959
El Capitano - seikkailujen mies – Cogolin, 1960
Fortunat – Noël Fortunat, 1960
Dans la gueule du loup – Un drogué, 1961
Koko maailman kulta – Dumont and his sons: Mathieu, 'Toine, Martial, 1961
Le tracassin ou Les plaisirs de la ville – André Loriot, 1961
Atlantin valli murtuu – Mayor of Colleville, 1962
Les culottes rouges – Fendard, 1962
Tartarin de Tarascon – Le curé qui regonfle le pneu de son vélomoteur, 1962
Un clair de lune à Maubeuge – Le chanteur à la télévision, 1962
Le magot de Josefa – Pierre Corneille, 1963
Les bonnes causes – Albert Gaudet, 1963
Pitkäkyntinen pyhimys – Georges Lachaunaye, 1963
Vaimoni mies – André Colombey - normandialainen ravintoloitsija, 1963
La grande frousse – etsivä Simon Triquet, 1964
Gangsteriralli – Antoine Marechal, 1965
La bonne planque (televisioelokuva) – Antoine, 1965
La grosse caisse – Louis Bourdin, 1965
Le majordome – Le vrai fiancé (kreditoimaton), 1965
Les grandes gueules – Hector Valentin, 1965
Salaiset agentit – Lalande, 1965
Suuri huviretki – Augustin Bouvet, 1966
Trois enfants... dans le désordre – Eugène Laporte, 1966
Les Arnaud – Le juge Henri Arnaud, 1967
La grande lessive (!) – Armand Saint-Just, 1968
Les cracks – Jules Auguste Duroc, 1968
Nuo rohkeat miehet hilpeissä kaaroissaan – Monsieur Dupont, 1969
Pardon, ryöstämme samaa junaa – Anatole, 1969
Tappava säde – Verdun, 1969
Atlantin muuri – Léon Duchemin, 1970
L'étalon – William Chaminade, 1970
Punainen ympyrä – komisario Mattei (nimellä André Bourvil), 1970
Clodo – Gaston, 1971
Aiheesta muualla

Bourvil Internet Movie Databasessa. (englanniksi)
Modena

| Modena |
| --- | --- |
 Modenan tuomiokirkko ja kaupungintalo
 lippu:  vaakuna
 Modena
 Koordinaatit: 44°39′N, 10°56′E 
Valtio:  Italia
Alue:  Emilia-Romagna
Maakunta:  Modena
Pinta-ala:  
 – Kokonaispinta-ala:  183,19 km²
Korkeus:  1–70 m
Väkiluku (31.12.2015):  184 973
 – Väestötiheys:  1 010 as./km²
 
 www.comune.modena.it 
Infobox OKVirheellinen NIMI-arvo: 
Modena (lat. Mutina) on kaupunki Pojoen laakson eteläreunalla Italian Emilia-Romagnan alueella Modenan maakunnassa. Kaupungissa on runsaat 180 000 asukasta. Se sijaitsee Bolognan luoteispuolella Secchia- ja Panarojokien välissä. Modenassa on vuonna 1175 perustettu yliopisto.
Talous

Kaupunki tunnetaan autoteollisuudestaan, mutta siellä on myös muuta metalli- ja konepajateollisuutta, ja se on tärkeä maatalouskeskus.
Historiaa

Modena oli kelttiläinen paikkakunta, kunnes roomalaiset valloittivat sen noin vuonna 218 eaa. Paikka sijaitsi Via Aemilia -tien varrella, ja siitä tehtiin roomalainen kaupunki vuonna 183 eaa. Hunnit ja lombardit tuhosivat kaupunkia kansainvaellusaikana. Se kuitenkin heräsi jälleen eloon 800-luvulla ja oli myöhemmin vapaakaupunki ja toimi guelfien ja ghibelliinien väkivaltaisten yhteenottojen näyttämönä. Kaupunki siirtyi Este-suvun haltuun vuonna 1288. Ruhtinaskunta siitä tehtiin vuonna 1452. Modena liittyi Italian kuningaskuntaan vuonna 1860.
Nähtävyydet

Kaupungin merkittäviin nähtävyyksiin kuuluvat Modenan tuomiokirkko, jonka rakennustyöt aloitettiin vuonna 1099, kaupungin symbolina toimiva Ghirlandina-niminen kellotorni 1300-luvulta ja 1600-luvun ruhtinaanpalatsi. Merkittävä museo on kaupungin hallinnoima Palazzo dei Musei, jossa on runsaasti renessanssimaalauksia ja Este-kirjasto runsaine käsikirjoituksineen. Kaupungin entisten puolustusmuurien takia keskusta on muodoltaan viisikulmio.
Aiheesta muualla

Kuvia tai muita tiedostoja aiheesta Modena Wikimedia Commonsissa
Kaupungin kotisivut (italiaksi)
Modenan maakunta
Bastiglia | Bomporto | Campogalliano | Camposanto | Carpi | Castelfranco Emilia | Castelnuovo Rangone | Castelvetro di Modena | Cavezzo | Concordia sulla Secchia | Fanano | Finale Emilia | Fiorano Modenese | Fiumalbo | Formigine | Frassinoro | Guiglia | Lama Mocogno | Maranello | Marano sul Panaro | Medolla | Mirandola | Modena | Montecreto | Montefiorino | Montese | Nonantola | Novi di Modena | Palagano | Pavullo nel Frignano | Pievepelago | Polinago | Prignano sulla Secchia | Ravarino | Riolunato | San Cesario sul Panaro | San Felice sul Panaro | San Possidonio | San Prospero | Sassuolo | Savignano sul Panaro | Serramazzoni | Sestola | Soliera | Spilamberto | Vignola | Zocca
Bradbury

Bradbury tarkoittaa muun muassa seuraavia:
Sukunimi

Malcolm Bradbury (1932–2000), englantilainen kirjailija, kirjallisuudentutkija
Neve Bradbury (s. 2002), australialainen maantiepyöräilijä
Ray Bradbury (1920–2012), yhdysvaltalainen tieteis- ja fantasiakirjailija
Steven Bradbury (s. 1973), australialainen kaukalopikaluistelija
Muita

Bradbury Brook, arkeologinen kohde Yhdysvalloissa Minnesotassa
Bradbury Building, rakennus Los Angelesissa
CGS Bradbury, 1915 vesille laskettu kanadalainen rannikkovartioston alus
Fuck Me, Ray Bradbury, vuonna 2010 internetissä julkaistu musiikkivideo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bradbury”, voi hakea sivunnimihaulla, laajalla sivunnimihaulla tai tekstihaulla.
Boxed

Termiä boxed käytetään kaupankäynnissä kuvaamaan, että myytävään tuotteeseen liittyy jotain erikoista, kuten esimerkiksi että varsinaisen tuotteen mukana tulee oheistuotteita.
Termi boxed tulee englannin kielestä, missä se on alun perin tarkoittanut yksittäispakattua, "myydään omassa pakkauksessaan". Sen synonyymina käytetään toisinaan sanaa retail (suom. vähittäismyynti).
Termi on otettu käyttöön muun muassa tietokonetarvikkeiden kaupassa. Kotitietokoneen suoritin voi olla boxed-malli, jolloin sen mukana tulee suorittimen tuuletin ja jäähdytyssiili.
Musiikki- ja elokuvatallenteiden kaupassa käytetään termin boxed lisäksi termejä boxed set ja box set. Tällöin myytävä tuotekokonaisuus voi sisältää kokoelman useita CD- tai DVD-levyjä (sisältäen joskus artistin koko tuotannon tai elokuvasarjan kaikki osat) sekä mahdollisesti muita artistiin tai elokuvaan liittyviä tuotteita. Boxed set -pakkaukset on yleensä suunnattu keräilijöille.
Tietokonetarvikekaupassa käytetään myös termin boxed vastakohtia bulk (alun perin engl. "myydään tukuittain") ja OEM (engl. original equipment manufacturer) jotka tarkoittavat, että myytävässä pakkauksessa ei ole tuotteeseen läheisesti liittyviä tarvikkeita. Joissakin tapauksissa nämä tarvikkeet on hankittava erikseen, jotta tuotetta voi käyttää. Myös komponentin tai ohjelmiston takuu sekä tukipalvelut voivat olla erilaiset kuin boxed-mallissa. Mikäli tietokoneen kiintolevy myydään bulk-pakkauksessa, sen mukana ei tule kiintolevyn käyttämiseen tarvittavia kaapeleita.
Moka (alue)

| Moka |
| --- | --- |

 Sijainti
 Koordinaatit: 20°15′0″S, 57°34′0″E 
Valtio:  Mauritius
Hallinto:  
 – hallinnollinen keskus:  Moka
Pinta-ala:  234,4 km²
Väkiluku (2011):  82 301
Moka on Mauritiuksen hallintoalue. Alueen pinta-ala on 234,4 km². Asukasluku oli 82 301 vuonna 2011. Hallinnollinen keskus on Moka.
Aiheesta muualla

Kuvia tai muita tiedostoja aiheesta Moka (alue) Wikimedia Commonsissa
Petteri Koponen

| Petteri Koponen |
| --- | --- |
 Petteri Koponen FC Barcelonan peliasussa vuonna 2018
Henkilötiedot
Koko nimi:  Petteri Johannes Koponen
Syntynyt: 13. huhtikuuta 1988 (ikä 36) Helsinki, Suomi
Kansalaisuus:   Suomi
Koripalloilija
Lempinimi:  ”Petsku”
Pelipaikka:  Pelintekijä / Heittävä takamies
Pituus:  194 cm
Paino:  88 kg
NBA-varaus:  30. varaus 2007 (Philadelphia 76ers)
Pelaajaura
Seurajoukkueet
2004–2008 2008–2012 2012–2016 2016–2018 2018–2021 2021–2022:   Espoon Honka  Virtus Bologna  Himki BK  FC Barcelona  FC Bayern München  Helsinki Seagulls
Maajoukkueet
2006–2022:   Suomi
Ottelut (pisteet):  132 (1759)
Aiheesta muualla
FIBA
Petteri Koponen (s. 13. huhtikuuta 1988 Helsinki) on suomalainen uransa lopettanut koripalloilija.
Vuosina 2004–2008 Koponen pelasi Korisliigassa Espoon Hongassa voittaen kaksi Suomen-mestaruutta. Vuoden 2007 NBA:n varaustilaisuudessa Koponen valittiin ensimmäisellä kierroksella. Vuonna 2008 Koponen siirtyi pelaamaan italialaiseen Virtus Bolognaan ja vuonna 2012 venäläiseen Himkiin, jota hän edusti vuoteen 2016. Suomen koripallomaajoukkueessa Koponen pelasi vuodesta 2006 lähtien.
Vuonna 2007 Koponen valittiin Vuoden nuoreksi urheilijaksi, vuosina 2008 ja 2011–2016 Vuoden koripalloilijaksi, maaliskuussa 2013 Euroliigan viikon pelaajaksi ja kaudella 2014–2015 Euroliigan tähdistöviisikkoon sekä VTB-liigan parhaaksi kuudenneksi pelaajaksi. Koponen lopetti uransa EM-kisoihin 2022, jotka päättyivät Suomen osalta puolivälieriin.
Ura > Malmin Super-Koris (1996–2004)

Koponen aloitti koripallon pelaamisen Malmin Super-Koriksessa. Hän ei aluksi pitänyt koripallosta, mutta hänen äitinsä pyrki viemään hänet harjoituksiin. Itse asiassa Koponen vihasi koripalloa, koska hänen täytyi olla päivittäin salilla. Lapsena hän halusi tulla jalkapalloilijaksi, mutta tie vei hänet koripalloilijaksi. Koponen oli nuorena jo hyvä pelaaja, muttei mitenkään erinomainen. Hän pelasi Malmin Super-Koriksen paidassa B-junioreihin saakka.
Ura > Honka (2004–2007)

Koposen ollessa 16-vuotias Hongan silloinen päävalmentaja Mihailo Pavićević kysyi Koposelta, haluaisiko hän tulla pelaamaan Hongan edustusjoukkueeseen. Tuolloin ihmiset pitivät Koposta liian pienikokoisena ja liian nuorena, mutta Koponen suostui silti liittymään Hongan joukkueeseen.
Koposen kaksi ensimmäistä kautta menivät totutellessa ilmapiiriin. Kaudella 2004–2005 hän pelasi 14 ottelua 1,5 pisteen ja 0,4 syötön ottelukohtaisilla keskiarvoilla. Vastuuta annettiin kuitenkin jo tuolloin, sillä Koponen pistettiin puolustamaan Aleksandar Đorđevićia kansainvälisen cupin ottelussa Scavolini Pesaroa vastaan. Kaudella 2005–2006 Koposen peliaika kasvoi yli 12 minuuttiin ottelua kohden. Hän pelasi 26 ottelua, joissa hän teki 4,8 pistettä ja antoi 0,7 syöttöä ottelua kohden. Honka pääsi kauden päätteeksi pudotuspeleihin, joissa joukkueen voittokulku pysähtui välierissä Lappeenrannan NMKY:n voittaessa otteluparin voitoin 3–1. Pronssiotteluissa Honka voitti Namika Lahden yhteiskorein 201–168. Viimeisessä osaottelussa Koponen oli joukkueensa parhaimpia pistemiehiä ja teki kymmenen pistettä.
Kesän 2006 aikana Koponen harjoitteli paljon ja nousi ikätovereidensa ohi kehityksessä. Samalla Suomen koripallomaajoukkueen päävalmentaja Henrik Dettmann valitsi hänet maajoukkueeseen, mikä tuli yllätyksenä Koposelle. Kaudeksi 2006–2007 Pavićević päätti olla hankkimatta joukkueeseen amerikkalaista takamiestä, koska hän halusi ottaa riskin ja antaa Koposelle enemmän vastuuta. Kausi sujui Koposen osalta hyvin, ja entinen NBA-pelaaja Jerry West tuli Suomeen katsomaan Koposen peliä. Vaikka Koposen johtama Honka hävisi Westin seuraaman ottelun, West oli tyytyväinen Koposen otteisiin ja kutsui hänet Nike Hoop Summitiin, jossa maailman lupaavimmat nuoret pelaavat Yhdysvaltain alle 19-vuotiaiden maajoukkuetta vastaan. Ottelu järjestettiin huhtikuussa, joten Koponen joutui olemaan poissa osasta Korisliigan otteluista. Muun maailman joukkueen harjoituksissa Koponen vakuutti valmentajan, ja hänet nostettiin otteluun aloittavaksi takamieheksi. Itse ottelussa Koponen pelasi eniten koko joukkueesta ja toimi joukkueen kapteenina yhdessä Omri Casspin kanssa. Yhdysvaltain joukkue voitti ottelun luvuin 100–80 ja Koponen keräsi 31 minuutissa seitsemän pistettä ja antoi kuusi syöttöä.
Koponen palasi Korisliigaan finaaleihin, joissa Honka oli saanut vastaansa Namika Lahden. Honka voitti loppuottelusarjan suoraan voitoin 3–0 ja pääsi juhlimaan Suomen mestaruutta. Viimeisessä ottelussa Koponen oli joukkueensa parhaimpia pistemiehiä tehtyään 14 pistettä. Pelin odotettiin jo olevan Koposen viimeinen Korisliigassa.
Ura > NBA:n varaustilaisuus ja kesäliiga (2007)

Koponen vahvisti kesäkuussa 2007 ilmoittautuvansa NBA:n varaustilaisuuteen. Alun perin Koponen sanoi, ettei lähde varaustilaisuuteen, jos häntä ei valita kolmenkymmenen ensimmäisen pelaajan joukossa. Ennen varaustilaisuutta Koponen kävi lukuisten joukkueiden testattavana. Ensimmäisenä pelaajana varattiin Greg Oden, joka siirtyi Portland Trail Blazersin riveihin. Sama joukkue ilmoitti halunsa varata Koponen, mutta ei uskaltanut varata häntä, koska heidän varausvuoronsa olisi ollut vasta 37. Muista joukkueista Boston Celtics oli ilmoittanut halunsa varata Koponen, ja sen vuoro tuli 32:ntena. Tämän takia Portland pyysi Philadelphia 76ersia varaamaan Koposen. Philadelphia tekikin näin ja varasi Koposen 30:ntenä pelaajana. Pian varauksen jälkeen Portland osti Koposen oikeudet. Samalla Koposesta tuli historian ensimmäinen suomalainen ykköskierroksen NBA-varaus.
NBA:n kesäliigassa Koposen peliaika jäi vähäiseksi Monty Williamsin valmentamassa joukkueessa. Portlandin takamiehinä pelasivat lähinnä Taurean Green ja Sergio Rodríguez, joten Koponen joutui yleensä pelaamaan heittävänä takamiehenä. Kahdessa viimeisessä voittoon päättyneessä ottelussa Koponen pääsi pelaamaan enemmän takamiehenä ja paikallinen mediakin kehui Koposen peliä. Kesäliigan aikana Portlandin valmentaja Nate McMillan kertoi, että he aikovat pitää Koposen Euroopassa vielä yhden kauden ajan.
Ura > Viimeinen kausi Hongassa ja kesäliiga (2007–2008)

Koponen ajatteli siirtyvänsä Eurooppaan kaudeksi 2007–2008, mutta koska hän olisi saattanut jäädä Euroopassa pienemmälle peliajalle, valitsi hän Hongan. Tämä oli myös Portlandin toive. Joulukuussa 2007 Koponen sai aivotärähdyksen ottelussa Team Componentaa vastaan. Aivotärähdys ei kuitenkaan osoittautunut pahaksi, ja Koponen pääsi parin viikon poissaolon jälkeen takaisin kentille. Hän johdatti Hongan pudotuspeleihin oltuaan koko sarjan paras suomalainen korintekijä. Ensimmäisellä pudotuspelikierroksella Honka sai vastaansa Namika Lahden. Ensimmäisten pelien perusteella Lahden päävalmentaja Sami Toiviainen kehui Koposen kehittyneen paljon jopa viimeisten runkosarjapelien jälkeen. Honka voitti otteluparin, ja välierissä vastaan tuli Lappeenrannan NMKY. Koposen oikea sormi murtui välierissä Lappeenrantaa vasteen, mutta sormea ei silti tarvinnut leikata. Sormi tuettiin ja Koponen pääsi pelaamaan viimeiseen loppuottelupeliin, jossa Honka voitti Kouvot lukemin 72–71 ja varmisti Suomen mestaruuden.
NBA-varauksen myötä Koposelle ja Portlandin muille ykköskierroksen varauksille annettiin runsaasti peliaikaa vuoden 2008 NBA:n kesäliigassa. Otteluja oli kaiken kaikkiaan viisi, ja Koponen johdatti heti ensimmäisessä ottelussa Portlandin 78–73 voittoon Washington Wizardsista. Hän pelasi pelissä yli 29 minuuttia, joiden aikana hän teki 19 pistettä ja antoi kolme syöttöä. Ensimmäisen pelin jälkeen Koposen peli ei sujunut enää yhtä hyvin eivätkä heitotkaan menneet sisään, vaikka Koposen mukaan heitot ovat olleet aina hänen vahvuutensa. Koponen sai otteluissa keskimäärin 31 minuuttia peliaikaa, joiden aikana hän teki 13,2 pistettä ja antoi 3,4 syöttöä.
Ura > Siirto Himkiin (2012–2016)

Toukokuussa 2012 Koponen siirtyi kolmen vuoden sopimuksella venäläiseen Himkiin. Joukkue oli varmistanut kaudeksi 2012–2013 pelipaikan myös Euroliigaan. Sopimukseen sisältyi myös mahdollisuus siirtyä NBA:han jokaisen pelikauden jälkeen. Koponen valittiin maaliskuussa 2013 Euroliigan viikon pelaajaksi, kun hän teki 23 pistettä ja antoi seitsemän syöttöä Fenerbahçea vastaan. Hän sai kunnianosoituksen historian kolmentena suomalaispelaajana Hanno Möttölän ja Teemu Rannikon jälkeen.
Himki pelasi kauden 2013–2014 Eurocupissa, jossa Koponen pelasi pisteiden valossa parhaan pelissä kolmannella kierroksella Hapoel Jerusalemia vastaan ja teki 20 pistettä. Joukkue eteni neljännesvälieriin, joissa se hävisi kuitenkin Valencialle. VTB-liigassa Himki voitti kaikki runkosarjan ottelunsa ja Koposen mukaan hänen vastuunsa joukkueessa oli kasvanut merkittävästi. Pudotuspeleissä Himki kuitenkin hävisi jo ensimmäisellä kierroksella Nižni Novgorodille.
Kaudella 2014–2015 Himki osallistui Eurocupiin, jossa Koponen pelasi pisteiden valossa kauden parhaat ottelunsa Zenitiä sekä Limogesia vastaan ja teki 24 pistettä molemmissa otteluissa. Seura eteni Eurocupin loppuotteluun, jossa se voitti Gran Canarian. Ratkaisevassa loppuottelussa Koponen teki 13 pistettä. Kauden päätteeksi hänet valittiin ensimmäisenä suomalaisena Eurocupin tähdistöjoukkueeseen. Himki selviytyi myös VTB-liigan loppuotteluihin, mutta hävisi suoraan Moskovan TsSKA:lle. Koponen kärsi loppuotteluiden aikana nivusvammasta, kun hän oli törmännyt välierissä omaan pelaajaansa. VTB-liigassa hänet valittiin kauden päätteeksi kuitenkin sarjan parhaaksi kuudenneksi pelaajaksi.
Kaudella 2015–2016 Himki eteni Euroliigassa kuudentoista parhaan joukkoon. Pisteiden valossa kauden parhaan pelinsä Koponen pelasi Olympiakosia vastaan ja teki 21 pistettä. VTB-liigassa hän teki keskimäärin 11,4 pistettä ottelua kohden, mutta joukkueen kausi päättyi välierissä, kun Himki hävisi TsSKA Moskovalle otteluvoitoin 3–0.